ประกาศเจ้าพนักงานจราจรทางบกจังหวัดนนทบุรีประกาศเจ้าพนักงานจราจรทางบกจังหวัดนนทบุรีฉบับที่ ๔/๒๕๕๘เรื่องห้ามจอดรถทุกชนิดในเขตจังหวัดนนทบุรี และจัดระบบการเดินรถ[๑] ตามที่ได้มีประกาศเจ้าพนักงานจราจรทางบกจังหวัดนนทบุรี ฉบับที่๒/๒๕๕๔ เรื่อง ห้ามจอดรถในเขตจังหวัดนนทบุรีนั้น เนื่องจากในปัจจุบันสภาพการจราจรในพื้นที่จังหวัดนนทบุรีมีการจราจรคับคั่งปริมาณรถยนต์เพิ่มมากขึ้นทำให้เกิดปัญหาการจราจรติดขัด ประกอบกับมีห้างสรรพสินค้าเกิดขึ้นในพื้นที่มากมายโดยเฉพาะถนนกาญจนาภิเษกและถนนรัตนาธิเบศร์เป็นถนนสายหลักที่ประชาชนใช้ในการสัญจรมุ่งหน้าเข้า- ออก โดยเฉพาะในช่วงเวลาเร่งด่วน จึงทำให้ปริมาณรถเพิ่มมากขึ้นกว่าช่วงเวลาปกติจึงเห็นควรปรับปรุงการห้ามจอดรถ และจัดระบบการเดินรถให้เหมาะสมยิ่งขึ้นเพื่อลดปัญหาการจราจรติดขัดดังนั้น เพื่อความปลอดภัยและความสะดวกในการจราจรจึงอาศัยอำนาจตามความในมาตรา ๑๓๙ แห่งพระราชบัญญัติจราจรทางบก พุทธศักราช ๒๕๒๒ผู้บังคับการตำรวจภูธรจังหวัดนนทบุรี ในฐานะเจ้าพนักงานจราจรตามคำสั่งกระทรวงมหาดไทย ที่ ๓๘๗/๒๕๔๑ ลงวันที่ ๑๔ สิงหาคม ๒๕๔๑ จึงออกข้อบังคับดังต่อไปนี้ข้อ ๑ ห้ามจอดรถทุกชนิดในถนนกาญจนาภิเษกขาออก ตั้งแต่ สะพานข้ามคลองบางค้อถึงปากซอยวัดพระเงิน (ถนนบางม่วง - บางคูลัด)ตั้งแต่เวลา ๐๖.๐๐ น. ถึงเวลา ๐๙.๐๐ น. และเวลา ๑๖.๐๐ น. ถึงเวลา ๒๑.๐๐ น.ไม่เว้นวันหยุดราชการข้อ ๒ ห้ามจอดรถทุกชนิดในถนนกาญจนาภิเษก ขาออก ตั้งแต่ปากซอยไทยร่มเกล้า ถึงตลาดกันตนา ตั้งแต่เวลา ๐๖.๐๐ น. ถึงเวลา ๐๙.๐๐ น. และเวลา ๑๖.๐๐น. ถึงเวลา ๒๑.๐๐ น. ไม่เว้นวันหยุดราชการข้อ ๓ ห้ามจอดรถทุกชนิดในถนนกาญจนาภิเษกขาออก ตั้งแต่ สะพานข้ามคลองบางใหญ่ถึงสะพานข้ามคลองบางกระบือ ตั้งแต่เวลา ๐๖.๐๐น. ถึงเวลา ๐๙.๐๐ น. และเวลา ๑๖.๐๐ น. ถึงเวลา ๒๒.๐๐ น. ไม่เว้นวันหยุดราชการข้อ ๔ ห้ามจอดรถทุกชนิดในถนนกาญจนาภิเษกขาออก ตั้งแต่ ต่างระดับบางใหญ่ถึงทางเข้าห้างสรรพสินค้าบิ๊กซีเอ็กตร้า ตั้งแต่เวลา ๐๖.๐๐ น. ถึงเวลา ๐๙.๐๐ น. และเวลา ๑๕.๐๐ น. ถึงเวลา๒๒.๐๐ น. ไม่เว้นวันหยุดราชการข้อ ๕ ห้ามจอดรถทุกชนิดในถนนกาญจนาภิเษกขาเข้าตั้งแต่โรงพยาบาลเกษมราษฎร์สาขารัตนาธิเบศร์ถึงถนนรัตนาธิเบศร์ขาเข้าหน้าธนาคารไทยพาณิชย์สาขารัตนาธิเบศร์ตลอดเวลาไม่เว้นวันหยุดราชการข้อ ๖ ห้ามรถยนต์บรรทุกที่มีล้อตั้งแต่ ๖ล้อขึ้นไป รถยนต์บรรทุกที่มีเพลาตั้งแต่ ๓ เพลาขึ้นไป รถพ่วง รถยนต์บรรทุกของหนักอื่น ๆ เช่น รถบดถนน รถบรรทุกซุงเสาเข็ม ยกเว้น รถโดยสารประจำทาง และรถบรรทุกคนโดยสารเดินรถในถนนบางใหญ่ บางคูลัด (ซอยกันตนา) ตั้งแต่ถนนกาญจนาภิเษกไปจนถึงสะพานข้ามคลองประปาตั้งแต่เวลา ๐๖.๐๐ น. ถึงเวลา ๐๙.๐๐ น. และเวลา ๑๖.๐๐ น. ถึงเวลา ๑๙.๐๐ น.เว้นวันหยุดราชการข้อ ๗ ห้ามรถยนต์บรรทุกที่มีล้อตั้งแต่ ๖ล้อขึ้นไป รถยนต์บรรทุกที่มีเพลาตั้งแต่ ๓ เพลาขึ้นไป รถพ่วง รถยนต์บรรทุกของหนักอื่น ๆ เช่น รถบดถนน รถบรรทุกซุงเสาเข็ม ยกเว้นรถโดยสารประจำทาง และรถบรรทุกคนโดยสารเดินรถในถนนทางหลวงชนบทนนทบุรี ๑๐๑๖ (ซอยวัดบางโค) ตั้งแต่ถนนกาญจนาภิเษกไปจนถึงสะพานข้ามคลองประปาตั้งแต่เวลา ๐๖.๐๐ น. ถึงเวลา ๐๙.๐๐ น. และเวลา ๑๖.๐๐ น. ถึงเวลา ๑๙.๐๐ น.เว้นวันหยุดราชการข้อ ๘ ห้ามรถยนต์บรรทุกที่มีล้อตั้งแต่ ๖ล้อขึ้นไป รถยนต์บรรทุกที่มีเพลาตั้งแต่ ๓ เพลาขึ้นไป รถพ่วงรถยนต์บรรทุกของหนักอื่น ๆ เช่น รถบดถนน รถบรรทุกซุง เสาเข็ม ยกเว้นรถโดยสารประจำทาง และรถบรรทุกคนโดยสารเดินรถในถนนโยธาธิการนนทบุรี ๒๐๓๒ (ซอยแก้วอินทร์) ตั้งแต่ถนนกาญจนาภิเษกไปจนถึงสะพานข้ามคลองประปาตั้งแต่เวลา ๐๖.๐๐ น. ถึงเวลา ๐๙.๐๐ น. และเวลา ๑๖.๐๐ น. ถึงเวลา ๑๙.๐๐ น.เว้นวันหยุดราชการข้อบังคับ ประกาศ ระเบียบใดที่ขัดหรือแย้งกับประกาศฉบับนี้ให้ยกเลิกโดยใช้ประกาศฉบับนี้แทนประกาศณ วันที่ ๑๐ มิถุนายน พ.ศ. ๒๕๕๘พลตำรวจตรีสำราญ ยินดีอารมณ์ผู้บังคับการตำรวจภูธรจังหวัดนนทบุรีเจ้าพนักงานจราจรทางบกจังหวัดนนทบุรีปริยานุช/ผู้จัดทำ๑ กรกฎาคม ๒๕๕๘นุสรา/ผู้ตรวจ๓ สิงหาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๔๙ ง/หน้า ๑๙/๒๙ มิถุนายน ๒๕๕๘